-పచ్చపచ్చని ఊతప్పాలు ఎవరికి కావాలి? -నాకు కావాలి.
-ఇదుగో. -ఏం పర్లేదు, నేను తినేస్తా.
ఓవెన్, పిల్లలకి ఆహారాన్ని విసిరేయకు.
సారీ. సారీ, ఈ ఉదయం నుండి ఉత్సాహంతో ఉరకలేస్తున్నా.
-నీకు ఉన్న సమావేశం వల్లనా? -అది ఆషామాషీ సమావేశం కాదు.
అది వార్షిక న్యూయార్క్ నగర పార్క్ మేనేజర్ల సమావేశం.
న్యూయార్క్ నగరంలో 1,700కు పైగా పార్కులు ఉన్నాయి.
ఏడాదికి ఒకసారి,
పార్క్ మేనేజర్లు అందరూ ఒక మధ్యస్థ స్థాయి హోటల్ లో సమావేశమవుతారు.
ప్రసంగాలు, స్నేహం, నివాస ప్రాంతాల నుండి పావురాలను దూరంగా ఉంచడం వంటి కథనాలతో ఆ రోజు చక్కగా సాగిపోతుంది.
నీ పాత స్నేహితులను కలుసుకోబోతున్నందుకు ఆనందంగా ఉందా?
అవును! గేనన్, నెడ్, ఇంకా అలాంజో.
మేమందరం చాలా బిజీగా ఉన్నందున ఇన్ని రోజులూ అస్సలు మాట్లాడుకోలేకపోయాం.
కానీ, ఎట్టకేలకు ఈరోజు మేమందరమూ కలుసుకోబోతున్నాం.
గతంలో, గేనన్, నెడ్, అలాంజో, ఇంకా ఓవెన్
క్వీన్స్ లోని ఫ్లషింగ్ మెడోస్ పార్కులో పని చేశారు,
వాళ్లందరికీ పార్క్ అంటే అప్పటికి కొత్తే.
వాళ్లు "వేగంగా ఊడవడం", "జంతువుల అరుపులు" వంటి ఆటలను సృష్టించుకొని ఆడుకొనేవాళ్లు
జంతువుల అరుపులను కనిపెట్టడంలో ఓవెన్ దిట్ట
ఫలానా అరుపు ఎలుకది అని గబ్బిలానిది కాదని పక్కాగా చెప్పేయగలిగేవాడు
వాళ్లందరూ ఒక పిల్లిని కూడా పెంచుకొనేవాళ్లు
దాన్ని ఓవెన్ సోమ, మంగళవారాలు చూసుకొనేవాడు
అలాంజో బుధ, గురువారాలు చూసుకొనేవాడు
గేనన్ శుక్ర, శనివారాలు చూసుకొనేవాడు
నెడ్ ఆదివారాలు చూసుకొనేవాడు
ఒకసారి, వాళ్లు డ్రైనేజీలో ఉండే ఎలుకకి పురుడు పోశారు దానితో స్కేబీస్ వ్యాధి వాళ్లకి అంటుకుంది
దానిదేముందిలే
ఇప్పుడు ఏ ఎలుకను చూసినా తమ వల్ల పుట్టినవేనా అవి అని ఆలోచించేవాళ్లు
కావచ్చు
ఒకానొక సమయంలో, అందరూ ఏడ్రియన్ అనే పేరుతో ఉన్న వేర్వేరు అమ్మాయలతో డేటింగ్ చేశారు
కానీ గేనన్ మాత్రమే తను డేటింగ్ కి వెళ్లిన ఏడ్రియన్ ని పెళ్లి చేసుకున్నాడు
తను మేనేజ్ చేసే పార్కులోనే తన వివాహం జరిగింది
మిగిలిన మిత్రులందరూ తోడు పెళ్లికొడుకులు అయ్యారు
నలుగురూ కలిసి ఒకేసారి పాడారు
నలుగురూ కలిసి ఒకేసారి
నలుగురూ కలిసి ఒకేసారి పాడారు
నలుగురూ కలిసి ఒకేసారి
చాలా సేపు పని చేసేవారు వాళ్ళ మధ్య స్నేహం బాగా బలపడింది
ప్రతీరోజూ రాత్రి జాగింగ్ చేసేవారు
ప్రాణ స్నేహితులకి ప్రతిరూపం వీళ్లు
నాకూ, ఓవెన్ కి మధ్య ఉన్న స్నేహం కూడా వారి స్నేహానికి సాటి రాదు
అందరూ కలిసి ఒకే టాటూను వేయించుకోవాలనుకున్నారు
తమ పిర్రలపై పార్క్ రేంజర్ బ్యాడ్జ్ టాటూని
కానీ నెడ్ ముందు వెళ్ళాడు నొప్పి భరించలేకపోయాడు
సూది తాకీతాకంగానే ఆపేయమన్నాడు
ఒక చుక్క మాత్రమే పడింది
కాబట్టి అందరూ కూడా చుక్కనే టాటూగా వేయించుకున్నారు
కాలం గడిచే కొద్దీ, అందరికీ ప్రమోషన్స్ వచ్చాయి అందరూ పార్క్ మేనేజర్లు అయ్యారు
ఇక ఇన్నేళ్ల తర్వాత అందరూ కలుసుకోబోతున్నారు
వాళ్లని చూస్తే, దూరంగా ఉన్న వాళ్లలా అనిపించదు
నలుగురూ కలిసి ఒకేసారి పాడారు
నలుగురూ కలిసి ఒకేసారి
నలుగురూ కలిసి ఒకేసారి పాడారు
నలుగురూ కలిసి ఒకేసారి
-నలుగురూ కలిసి -ఒకేసారి పాడారు
-నలుగురూ కలిసి ఒకేసారి పాడారు -సమయం అసలు గడవనే లేదు అన్నట్టుగా
నలుగురూ కలిసి ఒకేసారి పాడారు నలుగురూ కలిసి ఒకేసారి పాడారు
-ఒకేసారి -నలుగురూ కలిసి ఒకేసారి పాడారు
-పార్క్ మేనేజర్లుగా అత్యుత్తమ స్థానంలో ఉండి పాడారు
నలుగురూ కలిసి ఒకేసారి పాడారు
నలుగురూ కలిసి ఒకేసారి పాడారు!
స్నేహం.
ఇప్పుడు, వాళ్లు వేర్వేరు పార్కులకు మేనేజర్లు మాత్రమే కాదు,
వాళ్ళు అందరూ పార్క్ మేనేజర్ ఎగ్జిక్యూటివ్ కమిటీలో కూడా ఉన్నారు,
అది పార్క్ మేనేజర్లకు సుప్రీమ్ కోర్టులాంటిది,
కాకపోతే ఎవరికీ పొడవాటి రింగురింగుల విగ్గులు ఉండవనుకోండి.
ఇంకా మీ అమ్మ అదృష్టం పండింది. ఈ ఏడాది నాతో తను కూడా వస్తోంది.
పెళ్లి, యాహూ! ఇక పిల్లలూ, మీరు ఇవాళ మీ ఏబీ పిన్నితో గడుపుతారు అన్నమాట.
పాన్ కేకులు, ఏబీ పిన్ని?
ఇది కదా సూపర్ రోజు అంటే!
నువ్వు రావడం నీ అదృష్టం. నా ప్రాంక్ ని చూసే భాగ్యం నీకు దక్కుతుంది.
పోయిన ఏడాది వాళ్లు నన్ను చాలా బాగా ఆటపట్టించారు, కాబట్టి ఈ ఏడాది నేను వాళ్లకి గట్టిగానే జవాబు ఇవ్వబోతున్నా.
వాళ్లు ఏం చేశారేంటి? ఏదైనా పక్షిని తిట్టారా?
పోయిన ఏడాది సమావేశం మధ్య నుండి చల్లగా జారుకొని బీర్ తెచ్చుకోవాలని అందరం అనుకున్నాం,
కానీ వాళ్లు నాకు బేకరీ అడ్రస్ ఇచ్చారు.
అందులో నవ్వొచ్చేది ఏముందో తెలుసుకోవడానికైనా నేను పెద్దవాడిని అయిపోతాను.
కాబట్టి, ఈ ఏడాది, ఒక వారం క్రితం చేసిన కేకులను ఒక బాక్సులో తీసుకొని వెళ్లి వాళ్లకిస్తాను.
వాటిని వాళ్లు తింటుంటే చూడాలని చాలా ఆతృతగా ఉంది.
అబ్బో, భలే సరదా మనుషుల్లానే ఉన్నారే మీరు, హా?
ఏంటి, ఆ కేకులు ఒక వారం నుండి మన ఇంట్లోనే ఉన్నాయా?
అవును. బాగా పాడైపోయాయి.
నీకు మనస్సే లేదు!
ఒక్క నిమిషం. ఓరి దేవుడా. మేయర్ కాల్ చేస్తున్నాడు. హలో?
ఓవెన్, నీతో ఒక్క నిమిషం మాట్లాడవచ్చా? నేను మేయర్ ని మాట్లాడుతున్నాను.
నీ "ఐ లవ్ పార్క్" ప్రోగ్రామ్ గురించి నేను పార్క్ కమిషనర్ తో మాట్లాడాను,
-తను చాలా ఆసక్తిని చూపింది. -సూపర్!
వావ్, ఒక్కసారిగా హుషారు వచ్చేసినట్టుందే!
కానీ, ముందు పార్క్ మేనేజర్ ఎగ్జిక్యూటివ్ కమిటీ నుండి
దానికి ఆమోదం తెచ్చుకోమని ఆమే సూచించింది.
అదేం పెద్ద సమస్య కాదు.
నేను కూడా ఆ కమిటీలో ఉన్నాను, మిగతా వాళ్లు కూడా నాకు చాలా బాగా తెలుసు.
-నిజానికి, నేను వాళ్లని ఇవాళే కలుసుకోబోతున్నాను. -అయ్యో… ఛ.
నాకు అర్జంటుగా ఒక టేప్ కావాలి. నేను ఉంటాను.
హెలెన్, నీకేం కనిపిస్తోంది?
చుండ్రు, పాడైపోయిన జుట్టు, కాస్తంత పాప్ కార్న్…
నా జుట్టును కాదు, నేలని చూసి చెప్పు.
నాకు నేలే కనిపిస్తోంది.
అదే కదా. చివరిసారిగా ఫ్లోర్స్ ని చక్కగా ఎప్పుడు పాలిష్ చేయించావు?
మన టాయిలెట్ ని వాడుకున్నందుకు ఫ్లోర్స్ ని తుడిచే వ్యక్తిని మీరు పీకేసినప్పుడు అనుకుంటా.
ఇప్పుడు మళ్లీ వాడిని పనిలో చేరమను.
నా కాలి చిటికెన వేలుకు ఒక కాయ కాచింది, దాన్ని తీయించుకోవడానికి నేను హోటల్ స్పాకి వెళ్తున్నా.
నేను తిరిగి వచ్చేసరికి
ఫ్లోర్స్ అన్నీ తళతళా మెరిసిపోవాలి.
పిల్లలూ, నాకు న్యూయార్క్ గురించి అస్సలు తెలీదు అనుకొని,
ఇవాళ ఏం చేయాలనుకుంటున్నారో నాకు చెప్పండి.
ఆ యూట్యూబ్ వ్యక్తి రెస్టారెంట్ లో వడ్డించే పదివేల రూపాయల బిర్యానీని మనం తినవచ్చు.
హెలికాప్టర్ టూర్ కి వెళ్దామా?
సరే, ఏదైనా పర్వాలేదనే విధంగా నేను మీకు చెప్పి ఉండాల్సింది కాదు,
ఎందుకంటే, ఇప్పుడు నా దగ్గర డబ్బులు కాస్త తక్కువగా ఉన్నాయి.
కానీ నాకు ఉద్యోగం వచ్చాక, మీకు కావలసిన పనులన్నీ చేద్దాం, ఒట్టు.
నేను ఒక రోజు ఏ పనీ పెట్టుకోకుండా, నగరంలోని అన్ని చోట్లా దరఖాస్తు చేసుకోవాలనుకుంటున్నా.
-ఆ పని ఇవాళే చేయవచ్చు కదా? -మీరు కూడా నాతో వస్తారా?
తప్పకుండా! ప్రతీ సందులో "మనుషులు కావలెను" అని బోర్డులు తగిలించి ఉంటాయి.
-నిన్ను పని అమ్మాయిలా మార్చేస్తాం. -నీకు దాని అర్థం తెలీదనుకుంటా, కానీ థ్యాంక్స్.
న్యూయార్క్ పార్క్ మేనేజర్లు
ఈ రోజులోని మొదటి భాగమంతా ప్రసంగాలే.
ఈ ఏడాది టాపిక్స్, "మురుగు నీరు అనే అద్భుతమైన ప్రపంచం,"
"ఎరువా, నీకు వందనం", ఇంకా "ప్రేమను పంచే పురుగులు."
లంచ్ లో బార్బిక్యూ ఉంది.
గేనన్, నెడ్, అలాంజో! నా కేకుల పని మొదలుపెట్టే సమయం అయింది!
సరే, నువ్వు ఆ పనిలో ఉండు, నేను వెళ్లి టిఫిన్ కి ఏమున్నాయో చూసి వస్తా,
అంటే లోపల నిద్రపోవడానికి… అదే, అదిరిపోయే ప్రసంగాలకి బాగా సన్నద్ధమవ్వాలి కదా.
వచ్చినందుకు నాకు చాలా ఆనందంగా ఉంది.
హేయ్, ఇక్కడ చూడండి. కేకులమ్మా కేకులు. నాకు ఈ సమావేశమంటే ప్రాణం అబ్బా!
ఇంకా మన బంగారు బుల్లోడు రాలేదే. మనం ఆనందంగా ఆరగించేయవచ్చు.
బంగారు బుల్లోడంటే, బంగారు ఓవెనేగా.
తన గారాల సెంట్రల్ పార్కును వదిలి రాలేకపోతున్నాడేమో, ఎందుకంటే, అతనికి అది చాలా ముఖ్యమైనది కదా.
అసలైన పార్కును మేనేజ్ చేయడం అంటే ఏంటో వాడికి తెలీదు.
అవును. పోయిన వారం, నా పార్కుకు వచ్చే సందర్శకుల కన్నా అక్కడ పారేసిన పాత సోఫాలే ఎక్కువ ఉన్నాయి.
ఇది చాలా దారుణమైన విషయం, ఎందుకంటే, ఒకప్పుడు వాడు చాలా సరదాగా ఉండేవాడు.
మనకు అతను కనిపిస్తే, పట్టించుకోకుండా ఉండటానికి ప్రయత్నిద్దాం.
సరే, వాడి గురించి ఇక చాల్లే. ముందు ఈ కేకు సంగతి చూస్తాను.
అబ్బా, చాలా చండాలంగా ఉంది.
చూద్దాం. ఉద్యోగం, ఉద్యోగం. మా పిన్నికి ఉద్యోగం.
లేసిక్ వేసుకొనే దాకా మీ జీవితం జీవితం కాదు
-నీకు లేసిక్ వేయడం ఎలాగో తెలుసా? -లేదు. లేసర్ షూటింగ్ ఎలా ఆడాలో తెలుసు.
ఓ కుటుంబం నడిపించే అంత్యక్రియల సర్విస్.
ఫ్యూనిసెల్లీస్ ఫ్యూనెరల్ హోమ్ అండ్ బఫే
ఏదీ దొరకనప్పుడు దాన్ని చూద్దాంలే.
ఒకసారి మనం వెతకాల్సినవి కుదిద్దాం. నీకు దేనిలో అనుభవం ఉంది?
చాలా వాటిల్లో అనుభవం ఉంది! క్యూటీ 21 అనే బట్టల దుకాణంలో పని చేశాను,
కాలేజీలో చదువుతున్నప్పుడు డెలీషియోస్ రెస్టారెంట్ లో అటెండర్ గా పని చేశాను,
ఒక వేసవిలో మాక్సీన్ జాక్సన్స్ వ్యాక్సింగ్ వేగన్ లో రిసెప్షనిస్టుగా కూడా పని చేశాను.
గుర్తుంచుకో, ఇది న్యూయార్క్.
నువ్వు ఉద్యోగం కోసం దరఖాస్తు చేసినప్పుడు, నీలో ఆ కసి ఉందో లేదో వారు చూస్తారు.
నీ ముఖంలో కసిని చూపు.
అదుగో.
మంచి విషయం ఏంటంటే, జీడి పప్పు ఉప్మాలో నాకు ఒక జీడి పప్పు కనిపించింది.
చెడు విషయం ఏంటంటే, ఒకావిడ నన్ను డ్రమ్గూల్ ప్లాజాకి మేనేజర్ అని అనుకుంది.
నన్ను బెవ్ అని పిలుస్తోంది. ఇప్పుడు నేను బెవ్ ఏమో.
ఓయ్, ఏమైంది?
మనస్సు బాగాలేదు. నా మిత్రులని ఆటపట్టిద్దామని దాక్కొని ఉన్నప్పుడు,
వాళ్లు నా వెనక నన్ను "బంగారు ఓవెన్" అని అనడం విన్నాను.
నేను మరీ అంత కష్టపడనక్కర్లేదు అని, నన్ను నేను గొప్పగా ఊహించుకుంటున్నాని అనుకుంటున్నారు.
లేదు, ఓవెన్. వాళ్ల ఉద్దేశం ఖచ్చితంగా అది అయ్యుండదు.
వాళ్ల ఉద్దేశం అదే, పేయిజ్.
ఏం జరిగిందో నాకు అర్థమే కాలేదు.
మేము కలిసి గడిపి చాలా కాలమైంది నిజమే, కానీ ఎప్పుడూ ఈమెయిళ్లు పంపుకుంటూనే ఉన్నాం.
-సరే. ఆ ఈమెయిళ్లను నాకు చూపుతావా? -ఇవిగో.
-హా, ఇవి అంత బాగా లేవు. -బాగా లేవంటే?
నువ్వు పంపిన ఈమెయిళ్లలో, సెంట్రల్ పార్క్ గురించి తప్ప ఇంకేమీ లేదు.
అది నిజం కాదే.
"సెంట్రల్ పార్కులో రికార్డ్ స్థాయిలో రీసైక్లింగ్ జరిగింది. అజ్ఞాత దాత 20,000 డాలర్లు ఇచ్చారు. బాబోయ్!"
పార్కులో జరిగిన రీసైక్లింగ్, ఒకరోజు జరిగిన రీసైక్లింగ్ లో రికార్డ్ సృష్టించిందని,
ఎవరో అజ్ఞాతంగా 20,000 డాలర్లు ఇచ్చారని పంపిన ఈమెయిళ్లు అవి, మరి…
హ, నాకు అర్థమైంది.
కానీ చూస్తుంటే ఎవరూ రిప్లై ఇచ్చినట్టు లేదు, అప్పుడు నువ్వు మళ్లీ ఇంకో ఈమెయిల్ పంపావు,
"నా ఈమెయిళ్లు మీకు వస్తున్నాయని నిర్ధారించుకోవాలనుకుంటున్నా,"
దానికి అలాంజో "వస్తున్నాయి" అని ఒక్క ముక్కలో రిప్లై ఇచ్చేశాడు.
అలాంజో అంతేలే.
ఓవెన్, వీళ్లు నీకు ఎప్పట్నుంచో స్నేహితులని నాకు తెలుసు,
కానీ నువ్వు స్నేహితులుగా వాళ్లను చూస్తున్నట్టు, వాళ్లు నిన్ను చూడట్లేదేమో.
వాళ్లు అలా ఆలోచిస్తున్నారని నాకు అస్సలు తెలీదు. అయ్యో.
వాళ్లని "ఐ లవ్ పార్క్" క్యాంపెయిన్ కోసం ఇవాళ సంతకాలు అడగాలని ఇప్పుడే గుర్తొచ్చింది.
వాళ్లు నా దరిదాపుల్లో ఉండటానికి కూడా ఇష్టపడకపోతే ఆ పని నేను ఎలా చేయగలను?
నువ్వు ఎప్పుడూ సెంట్రల్ పార్క్ గురించి సోది కొడతావు కాబట్టే, వాళ్లు దూరంగా ఉండాలనుకుంటున్నారు.
కాబట్టి, వేరే ఏదైనా మాట్లాడి చూడరాదూ?
సరే. అయితే, వాళ్ల పార్కుల గురించి మాట్లాడనా?
మాటల్లో పార్కుల ప్రస్తావన లేకపోతే మంచిది.
బంగారం. వాళ్ల దృష్టిలో నువ్వు బంగారు ఓవెన్ వి.
మరి దేని గురించి మాట్లాడాలి?
వాళ్లు ఎలా ఉన్నారని. కాలక్షేపంగా ఏం చేస్తున్నారని.
వాళ్లకి ఏవైనా హాబీలు ఉన్నాయా? ఈ మధ్య ఏం చేస్తున్నారు?
బీర్ గురించి?
ఇంకా, గేనన్ కి క్రీడాకారులంటే చాలా ఇష్టం.
ఆహా. వాళ్ల గురించి మాట్లాడు.
అలాంజో ఒకసారి రెండు చేతులూ విరగ్గొట్టుకున్నాడు. కానీ అది హాబీ కాదనుకో.
సరే, నీకు కాస్త సాయం అవసరం.
పర్వాలేదా? ఇది నీ తొలి సమావేశం. నువ్వు దాన్ని మిస్ అవ్వడం నాకు ఇష్టం లేదు.
పర్వాలేదులే. నాకు అదిరిపోయే స్లయిడ్ షోలు చూడాలనే ఉన్నా,
నీకు సాయపడటమే ప్రస్తుతానికి ముఖ్యమైన పని.
నేను రిపోర్టర్ ని. మీ స్నేహితుల గురించి ఆరా తీసి, నీకు సమాచారాన్ని అందిస్తూ ఉంటాను.
దాని వల్ల లాభం ఉండవచ్చు. నీ బుర్ర మామూలు బుర్ర కాదు.
పని అయిపోయింది.
ఫ్లోర్స్ అన్నీ అద్దంలా తళతళా మెరిసిపోతున్నాయి.
-నేలపై నీ ముఖం కనబడుతోందా? -చాలా స్పష్టంగా.
పిలవగానే వచ్చినందుకు థ్యాంక్స్.
-కోపం లాంటివేవీ లేనందుకు నాకు ఆనందంగా ఉంది. -అస్సలు లేనే లేవు.
ఏంటి… అస్సలు లేవా?
బిట్సీ బ్రాండన్హామ్ పనిలో నుండి తీసివేయని వాళ్లు ఎవరైనా ఉన్నారా?
నిజంగానే, నాకు కోపము లేదు.
నువ్వు సూపర్, మారీసియో.
వావ్. మెరిసిపోతోంది.
వామ్మోయ్, ఏం జరుగుతోంది?
మారీసియో అబద్ధం చెప్పాడు. అతనికి పీకల దాకా కోపం ఉంది.
బాబోయ్, నెమ్మది!
అయ్యో.
ప్రతీకారం తీర్చుకున్నావు, మారీసియో. బాగా తీర్చుకున్నావు.
అదుగో వాళ్లు అక్కడ ఉన్నారు. నేనేం మాట్లాడాలి?
సరే. ఇప్పటి దాకా నాకు తెలిసింది ఏంటంటే,
అలాంజో, రాష్ట్రంలోని ఉత్తర భాగాన ఉన్న, తనకి వారసత్వంగా వచ్చిన ఫార్మ్ ఫోటోలను,
అలాగే పసికందు అయిన తన మేనల్లుడు, వాల్టర్ ఫోటోలను బాగా పోస్ట్ చేస్తుంటాడు.
గేనన్ కి తన ఉప్పునీటి ఆక్వేరియం అంటే చాలా ఇష్టం.
ఆక్వేరియాలు, వారసత్వంగా వచ్చిన ఫార్మ్ లా?
ఆ రెండింటి గురించి నాకు ఒక్క ముక్క కూడా తెలీదే.
మరేం పర్వాలేదు. నేను నీ పక్కనే కూర్చొని నీ చెవిలో ఊదుతుంటాలే.
అది పని చేయదు.
పని చేస్తుంది. హైస్కూల్ లో ఉన్నప్పుడు ఇలాగే ఒక ఏడాది పాటు నేను ఒకడితో డేటింగ్ చేశాను.
హై స్కూల్ లో నువ్వు ఒక ఏడాది పాటు ఒకడితో డేటింగ్ చేశావా?
అవును. భలే అందగాడులే. దాని గురించి తర్వాత మాట్లాడుకుందాం. నువ్వు పద!
-ఓవెన్! -టిల్లర్టౌన్!
-ఒంగోలు గిత్త! -హేయ్, మిత్రులారా!
-ఈ ఏడాది పేయిజ్ ని కూడా తీసుకువచ్చా. -హాయ్!
-తను అబద్ధం కాదని చెప్పా కదా. -ఇప్పటికైనా మిమ్మల్ని కలవడం బాగుంది.
పేయిజ్! పేపరులో ఎలా ఉన్నారో ఇప్పుడు కూడా అలాగే ఉన్నారు. కాకపోతే పేపరులోలా బ్లాక్ అండ్ వైట్ లో లేరంతే.
నా భార్య అయితే రానంటే రానంది.
మీరు కూడా మాతో కూర్చోవాలి. అందరూ కబుర్లు చెప్పుకోవచ్చు. కూర్చోండి! కూర్చోండి.
అంత కన్నా మాకు కావలసిందేముంది. అలాగే.
అయితే, ఓవెన్, నీ సెంట్రల్ పార్క్ ఎలా ఉందేంటి?
పని ఎలా పోతే ఏముందిలే! పక్కకు నెట్టేయడమే!
నిజానికి, నేను వేరే విషయాల మీద దృష్టి పెట్టాను.
-వేరే విషయాలంటే? -అదే… అంటే…
-ఆక్వేరియం. -అవును.
నేను పార్కుపైన్ పఫర్ చేపని తెచ్చుకుందామనుకుంటున్నా.
ఆ చేప నా దగ్గర ఉంది.
హా. సూదులతో భలే ముద్దొస్తుంటాయి కదా.
నీకు చేపలంటే అంత ఇష్టమని నాకు తెలీదే.
ఇంకా అంత ఇష్టం లేదనుకో. ఏదోక రోజు ఇష్టం పెరుగుతుందనే ఆశిస్తున్నా.
ఎప్పుడు మొదలుపెట్టాలనుకుంటున్నావో చెప్పు.
నేను నీకు అన్ని విధాలుగా సలహాలు ఇవ్వగలను.
మొదలవుతోంది!
ఇప్పుడు రాష్ట్రంలో పురుగుల నిపుణులు, థెరీసా చిన్ కి అందరూ స్వాగతం పలకండి!
పురుగుల పురోగతి
సరే మరి, నేను మీకు పూసగుచ్చినట్టు చెప్తాను.
"సహాయం కావాలా?" "సహాయం" వచ్చేసింది.
స్కూప్స్, ఐ డిడ్ ఇట్ అగేయిన్
-వెళ్లి ఉద్యోగం సంపాదిద్దాం పద, పిన్నీ. -నాకు ఐస్ క్రీమ్ కూడా!
ఇవేం ఐస్ క్రీమ్ ఫ్లేవర్స్ రా బాబూ?
చీస్ పెప్పర్ ఐస్ క్రీమ్? హాట్ సాస్ పాప్ కార్న్ ఐస్ క్రీమ్? వామ్మో ఇదేం ఐస్ క్రీమ్ షాపురా బాబూ!
హలో. నాకు జాబ్ కోసం అప్లికేషన్ ఇస్తారా?
ఇది నా షాప్. నేనే అప్లికేషన్ ని.
మంచిది. నాకు కస్టమర్ సర్వీస్ లో చాలా అనుభవం ఉంది…
ఐస్ క్రీమ్ షాపులో పని చేసిన అనుభవం ఉందా?
లేదనే చెప్పాలి, కానీ…
మీకు ఇష్టమైన ఫ్లేవర్స్ ఏంటి? టాప్ మూడు చెప్పండి!
అలాగే. బట్టర్ స్కాచ్, స్ట్రాబెర్రీ, పిస్తా…
-ఆహా. అవన్నీ తప్పు. -తప్పా? తప్పని ఎలా అంటారు…
మీకు తెలీకపోతే, ఈ షాపులో మీరు పని చేయలేరు.
సరే మరి. మీ విశాల మనస్తత్వానికి దండాలు.
రండి, పిల్లలు.
ఓ విషయం, బట్టర్ చికెన్ అనేది ఐస్ క్రీమ్ ఫ్లేవర్ అస్సలు కానే కాదు.
సరే మరి. చేతులని, కాళ్లని ఆడిస్తే ప్రయోజనం ఉంటుందేమో.
అబ్బా. లిఫ్ట్.
అయ్య బాబోయ్. బిట్సీ వచ్చింది. బిట్సీ, ఇక్కడికి రాకండి!
ఏంటి? నేనేం చేయాలో చెప్పేంత దానివా నువ్వు! నేనే నీకు… హెలెన్!
అయ్య బాబోయ్!
అలా శవంలా కూలబడకు. ఇక్కడి నుండి నన్ను బయటపడేయ్!
నా వల్ల కాదు. పనివాళ్లు ఫర్నిచర్ ని తెచ్చేటప్పుడు మనల్ని చూడాల్సిందే.
నీకేమైనా పిచ్చా? రాత్రంతా ఇక్కడే నేను ఉండలేను!
-కావాలనుకుంటే వెళ్లిపోవచ్చు. -ఛ!
అయితే, ఓవెన్ గారు, ఈమధ్య సెంట్రల్ పార్కులో రికార్డులను ఏమైనా బద్దలు కొట్టారా ఏంటి?
ఎవరు పట్టించుకుంటున్నారు? కాస్తంత బ్రేక్ తీసుకుంటే బాగుంటుంది కదా.
అంతే కదా? నీకు ఆ ఫార్మ్ ఉంది కదా, నీకు బాగానే ఉండుంటుంది.
అరెరె. నా ఫార్మ్ గురించి నీకు నేనెప్పుడూ చెప్పలేదే.
లేదు, నువ్వే స్వయంగా నీ నోటితో… నీ మెసేజ్ లో చెప్పావు. అది వారసత్వంగా దక్కింది కదా?
అవును. అక్కడికి నాకు చాలా ప్రశాంతంగా ఉంటుంది.
అక్కడే ఆహార మొక్కలను పెంచుకుంటున్నా, ఈ కల్తీ ఆహారం రుచి కన్నా అది వెయి రెట్లు మేలు.
-నీకు నేను బోర్ కొట్టిస్తున్నానేమో. -అబ్బే, అస్సలు లేదు!
నాకు వారసత్వంగా వచ్చినవాటి గురించి మాట్లాడటమంటే చాలా ఇష్టం.
వాటిలో నాకు ఎక్కువగా నచ్చిందేంటో తెలుసా?
అబ్బా, ఇప్పుడే వస్తాను. ఫోన్ సిగ్నల్ చాలా తక్కువ ఉంది.
-హేయ్, బెవ్! ఇక్కడున్నావా. -నేను బెవ్ ని కాదు. నిజంగా…
భలే కామెడీ చేస్తున్నావు.
ఆ డెసర్ట్ టేబుల్ మీద ఉన్న బ్రౌనీలు తిన్నావా?
-తినలేదు. పర్వాలేదులే. తర్వాత తెచ్చుకొని తింటా. -పద మరి, చాలా ఫాస్టుగా అయిపోతున్నాయి!
-అబ్బా, సారీ! -నన్ను ఒంటరిగా వదిలేసి వెళ్లిపోకు.
ఓవెన్, నువ్వు బాగానే ఉన్నావా?
నువ్వేదో అంటున్నావు కదా, వారసత్వంగా దక్కిన ఫార్మ్ లో నీకు బాగా నచ్చింది…
అదేంటంటే… ఎద్దులు. నాకు వారసత్వంగా దక్కే ఎద్దులంటే ఇష్టం.
-వాటిలో నీకు ఏం ఇష్టం? -వాటి మీద స్వారీ చేయడం.
-వావ్. -ఎద్దులపై స్వారీ చేయడమా? నువ్వు ఎద్దుల స్వారీ చేస్తావా?
అవును. నేను ఎగిరి వాటి మీద కూర్చుని స్వారీ చేస్తాను. చల్ చల్!
సహాయం కావాలి షర్ట్
హాయ్. ఉద్యోగం ఇంకా ఖాళీగానే ఉందా అండి?
మీకు బట్టల షాపులో పని చేసిన అనుభవం ఉందా?
ఉంది. నిజంగానే ఉంది.
నేను విస్కాన్సిన్ లోని ఆష్కాష్ లో క్యూటీ 21 అనే షాపులో పని చేశాను,
అక్కడ కూడా ఇలాంటి బట్టలే ఉంటాయి, కాకపోతే ఇక్కడ ఉన్నంత ట్రెండీగా ఉండవు.
మీ దగ్గర ప్రత్యేకమైన నైపుణ్యాలు ఏమైనా ఉన్నాయా?
ఉంది, అడగండి. కానీ, మీరు ఏం అడుగుతున్నారో నాకు అర్థం కాలేదు.
ప్రత్యేకమైన నైపుణ్యాలు.
ఉదాహరణకు చెప్పాలంటే, డాల్టన్ వచ్చేసి బ్యాలే డాన్సర్,
ఇంకా అక్కడ ఉన్న మరియానా, "మనీయానా" అని సొంతంగా ఒక క్తిప్టోకరెన్సీని సృష్టించుకుంది.
రెన్ఫ్రో అయిదు డాక్యుమెంటరీలను తీసింది, రెండు డాక్యుమెంటరీలను తన మీదే తీశారు.
ఇంకా జమాల్ అయితే వేరే దేశంలో చాలా ఫేమస్, ఏ దేశమో నాకు సరిగ్గా తెలీదు.
సరే. నేను అలాంటివేవీ చేయలేదు,
కానీ నా దగ్గర ఇతర నైపుణ్యాలు చాలా ఉన్నాయి.
మీరు కనులు మూసి తెరిచే లోగా షోకేసులోని బొమ్మలకు డ్రెస్ వేసేయగలను
బ్లౌజులు ఎంత మడతలుగా ఉన్నా ఇస్త్రీ వేసిన వాటిలా మడత వేసేయగలను
ఈ కమ్మలను ఏ హుక్కుకైనా వేలాడదీయగలను
ఒక్క స్నేహపూర్వక చూపుతో కస్టమర్ పెదవులపై చిరునవ్వు చిందించగలను
చూశారా?
మనిషిని చూడగానే వాళ్ల సైజ్ ఏంటో చెప్పేసి మీరు అవాక్కయేలా చేయగలను
ప్యాంట్లను పద్ధతి ప్రకారం సర్దడంలో నేను నేర్పరిని
ఈ బట్టల షాపును ప్యాలెస్ గా మార్చేయగల సత్తా నాకు ఉంది
నా నైపుణ్యాలతో అంతే లేని నా నైపుణ్యాలతో
-తనేమీ గొప్పలు చెప్పుకోవడం లేదు. -అవును.
తను చేతిని వెనక్కి తిప్పగలదు
మీ చెవిలో ఒక నాణేన్ని దాచగలదు
ఒక చక్రపు సైకిల్ పై డాన్స్ వేయగలదు
తోలు బొమ్మలను కూడా అద్భుతంగా ఆడించగలదు
తను కథలను చాలా బాగా చెప్తుంది తన కథల కోసం జనాలు క్యూలో నిలబడతారు
తనకి ప్రతీ కుక్క పేరు తెలుసు
అందుకే తను తోపు
కాబట్టి, నా కస్టమర్ సర్వీస్ తో మిమ్మల్ని పడేస్తాను ఆగండి
నేనెప్పుడూ దొంగతనం చేయలేదు కాబట్టి మీకు ఆ కంగారు అక్కర్లేదు
ఏదైనా సమస్య వస్తే దాన్ని సవాలుగా తీసుకొని, అధిగమిస్తాను
నా నైపుణ్యాలతో అంతే లేని నా నైపుణ్యాలతో
"వాపసు ఇవ్వాలంటే, మీరు తీసుకొన్న వస్తువును వాడి ఉండకూడదు,
అలాగే అది మీరు కొన్నప్పుడు ఉన్నట్టే ఉండాలి.
యాభై రోజుల తర్వాత, వాపసు చేయబడిన వస్తువుకు మేము మీకు స్టోర్ పాయింట్స్ మాత్రమే ఇవ్వగలం,
దానికి రశీదు కావాలి." కులాసాగా గడపండి.
నా జ్ఞాపక శక్తితో మిమ్మల్ని భలే షాక్ కి గురి చేశాను కదా
నేను సిక్ లీవ్ పెట్టను సెలవులపై వెళ్లను
లెక్కల్లో పక్కాగా ఉండాలని ఒక అకౌంటింగ్ పుస్తకాన్ని కూడా తిరగేశాను
నాకు ఉన్న అంతే లేని నా నైపుణ్యాలతో
అయ్యయ్యో. మీరు నాకు ఉద్యోగం ఇస్తే నేను దానికి మీకు డబ్బులిచ్చేయగలను.
నాకు ఉన్న అంతే లేని నా నైపుణ్యాలతో
మనకి చుక్కెదురైందిగా.
సర్లే. మరి నీ సంగతేంటి, నెడ్? నీ జీవితంలోని వస్తువుల విషయమేంటి?
-జీవితంలోని వస్తువులు ఏంటి? -హా, నీ జీవితంలోని వస్తువుల విషయమేంటి?
సారీ, ఒక్క నిమిషం.
ఓవెన్. ఓవెన్.
జీవితంలోని వస్తువులంటే, అదే…
నీ కొండల విషయం ఎలా ఉంది?
ఏంటి?
కొండలు కాదు కుండలు. నా ఉద్దేశం కుండలు.
ఇంకా కుండలు చేస్తున్నా, కానీ వీకెండ్స్ లో మాత్రమే.
-అప్పుడే నాకు కాస్త సేద దొరుకుతుంది. -సూపర్. నాకు అది భలే నచ్చింది.
-ఇంకా చెప్పవా! -ఇప్పుడే చెప్పా కదా.
కానీ ఓవెన్, ఇవాళ నీలో ఏంటి ఇంత హుషారు?
మీరేం చేస్తున్నారో తెలుసుకోవాలని అన్నమాట. ఎప్పుడూ పని గురించే మాట్లాడుకుంటాం కదా,
అలా కాకుండా మన వ్యక్తిగత విషయాల గురించి మాట్లాడుకుందామని.
ఆహా. సరే.
ఎప్పటిలా కాకుండా ఇవాళ నీతో నిష్కపటంగా మాట్లాడినందుకు చాలా ఆనందంగా ఉంది, ఓవెన్.
సరే.
నేను, అంటే… నేను ఉన్న విషయం చెప్పేస్తా.
ఒక్కోసారి మాకు ఏం అనిపిస్తుంటుందంటే, నీకు సెంట్రల్ పార్క్ లో చాలా పెద్ద ఉద్యోగం దొరికిందని,
ఎప్పుడూ దాని గురించే మాట్లాడుతుంటావు అని.
కానీ అలా అని మేము నీతో ప్రవర్తించిన తీరును సమర్థించుకోలేము.
నీ వెనుక కామెడీగా మాట్లాడటం. ఇంకా చాలా అన్నమాట.
అంటే, ఏం చేసినా, ఎంతైనా చివరికి నువ్వు మా స్నేహితుడివే కదా, ఓవెన్.
మన స్నేహం ఈనాటిది కాదు, అదీగాక నువ్వు ఒక పఫర్ చేపని కొనబోతున్నావు.
నిజమేంటంటే, మాకు నీపై కాస్తంత అసూయగా ఉండేది,
అది న్యాయం కాదు. దానికి మమ్మల్ని క్షమించు.
వావ్, మాటలతో పడేశావు. కానీ నిజానికి మీకు క్షమాపణలు చెప్పాల్సింది నేనే ఏమో.
మేము చేసిన వాటిని సరిదిద్దుకోవడానికి నీకు మందు పార్టీ ఇస్తాం, ఏమంటావు?
హేయ్, అలాంజోకి ఇష్టమైన బార్ ఈ సందు చివర్లోనే ఉంది.
-అది చాలా మంచి ఐడియా. -నాకు ఓకే.
కొంపదీసి అది వేళాకోళపు బార్ అండ్ కప్ కేక్ బేకరి కాదు కదా?
ఎందుకంటే, మళ్లీ నేను మీ బుట్టలో పడిపోను.
-హా. అది మనస్సులో పెట్టుకోకు. -కానీ ఇప్పుడు నిజంగానే చెప్తున్నా, ఓవెన్.
ఈసారి ఆటపట్టించడాల్లాంటివి లేవులే, పాత రోజుల్లా కలిసి సరదాగా గడుపుదాం.
సరే, వెళ్లి పండగ చేసుకుందాం.
ముందు పేయిజ్ ఎక్కడుందో చూడాలి. అక్కడుంది.
ఆ బ్రౌనీలు తనకి చాలా బాగా నచ్చినట్టున్నాయి.
చెప్పా కదా, బెవ్. అస్సలు పురుగులతో చేసిన ప్రొటీన్ పిండితో చేసిన దానిలా అనిపించట్లేదు అని.
బాబోయ్, ఏంటి?
స్టిక్కీ బూట్ సెలూన్
చూశావా, ఇది కప్ కేక్స్ షాప్ కాదు. వాళ్లకి నేనంటే చాలా ఇష్టం.
మళ్లీ నువ్వు మీ మిత్రులతో సరదాగా గడపగలుగుతున్నందుకు ఆనందంగా ఉంది.
చూస్తుంటే, నీ "ఐ లవ్ పార్క్" ప్రోగ్రామ్ కి వాళ్ల సంతకాలు చేయించుకొనేలా ఉన్నావే,
-అదుగో ఎద్దులను స్వారీ చేసే మన హీరో. -మేము నీ పేరు ఇచ్చాం, కౌబాయ్.
-అయ్యో. -నువ్వు ఎప్పుడెప్పుడు దాన్ని ఎక్కుతావా అని చూస్తున్నా.
అహా. అవును, అది చాలా సరదాగా ఉంటుంది.
మా అమ్మ చెప్పింది నిజమే.
నేను ఎందుకూ పనికిరాని ఒక పీనుగు పక్కన ఇలా వెల్లకిల్లా నేల మీద పడి చస్తానని.
ఒక్క నిమిషం. నాకు ఒక ఐడియా వచ్చింది.
ఎవరైనా వచ్చి సాయపడేదాకా నన్ను ప్రాణాలతో ఉంచాలని
నిన్ను ముక్కలుముక్కులుగా కోసుకొని తినమని చెప్తావా?
ఏంటి? లేదు. వీహాకిన్ లో ఉన్నప్పుడు నేను హసుల్ పూల్ ఆట ఆడేదాన్ని.
నేను మిమ్మల్ని సరిగ్గా తోస్తే, ఆ గోడలకు తగులుకుంటూ
హాలు గుండా మీరు నా బాత్రూమ్ లోకి వెళ్లి పడగలరు.
-నీ బాత్రూమ్ లోకా? యాక్. -మనకి అది తప్ప మరో దారి లేదు.
అబ్బా, సరే. కానీ నా ముఖానికి ఏం కాకుండా చూడు. నా ముఖం చూసే మనకి ఇన్ని డబ్బులు వస్తున్నాయి.
ఈ విషయంలో నాకు మంచి పట్టు ఉంది.
గోడకు గుద్దుకున్నారు. హాలు గుండా వెళ్తున్నారు. ఇక బాత్రూమ్ లోకి.
-సూపర్. -నేను బాత్రూమ్ లోకి వచ్చేశా.
అక్కడ ఉన్న ఫోన్ ద్వారా ఎవరినైనా వచ్చి సాయపడమని అడగండి.
లేదు. ముందు ఈ నేలను పాలిష్ చేసిన వాడికి ఫోన్ చేసి, మళ్లీ పనిలో నుండి తీసేస్తాను.
చచ్చానురా బాబూ. మీ పనయ్యే దాకా నేను ఇక్కడే పడుంటానులే.
నా కాలు విరిగిపోయింది. అయ్యయ్యో.
సరే మరి, కౌబాయ్ ఓవెన్. తర్వాత నువ్వే.
మిత్రులారా, ఇవాళ నేను మీతో కొన్ని అబద్ధాలు చెప్పాను.
ఇంతకు ముందు, మీరు నన్ను "బంగారు ఓవెన్" అనడం విన్నాను,
మీరు నా గురించి ఏమనుకుంటున్నారో అప్పుడే నాకు తెలిసొచ్చింది.
ఆ తర్వాత ఆక్వారియం, కుండల తయారీ,
ఇంకా వారసత్వ వస్తువులలో నాకు లేని ఆసక్తిని ఉన్నట్టుగా చెప్పాను,
ఎందుకంటే, మన మధ్య స్నేహబందాన్ని బాగుచేయాలని నేను తపించిపోయాను.
ఓవెన్. వావ్. అది చిన్న విషయం కాదు, గురూ.
కానీ, మీతో నాకు వేరే పని కూడా ఉంది,
నా సెంట్రల్ పార్క్ "ఐ లవ్ పార్క్" క్యాంపెయిన్ కి మీ చేత సంతకాలు కూడా ఇవాళ చేయించుకుందామనుకున్నా.
ఒక్క విషయం అర్థమయ్యేలా చెప్పు. నీ తొక్కలో పార్క్ కోసం ఇదంతా చేశావా? అస్సలు నమ్మలేకపోతున్నా.
లేదు, మిత్రులుగా మీరంటే నాకు చాలా అభిమానం ఉంది. కానీ ఒక మంచి కార్యం కోసం…
ఓవెన్, మా పనితో పోల్చితే నీ పని చాలా తేలిక అని నీకు అర్థం కావట్లేదా?
కానీ నా పని తేలిక కాదు. అస్సలు కాదు.
నా పార్కులో 18,000 చెట్లు ఉన్నాయి అంటే 18,000 ఆకుల కుప్పలు ఉన్నాయి
వేసవి వచ్చిందంటే నా ఒళ్లంతా చెమటే
అయిదు కోట్ల మంది పార్కును చూడటానికి వస్తారు
మహానగర వాసుల ఆయువు పట్టు ఇది ఎందరో నా మీద ఆధారపడి ఉన్నారు
నా బూట్లపై ఉన్న ఈ దుమ్ము నిజాన్ని తవ్వి తీయడం వల్ల వచ్చినది
-నా పార్కులో చాలా జంతువులున్నాయి, జూ అని అనవచ్చు -నా పార్కులో చాలా జంతువులున్నాయి, జూ అని అనవచ్చు
బాబూ, నేనేమీ అమరుడిని కాదు స్వయం ప్రేరేపిత కార్య సాధకుడిని
నేనూ మీలాగే చాలా కష్టపడి పని చేస్తున్నాను
చాలా చాలా చాలా కష్టపడి పని చేస్తున్నాను
-సెంట్రల్ పార్కుకు మేనేజర్ గా ఉండటమంటే -సెంట్రల్ పార్క్
-పని, పని, పని -పని పని పని ఆలోచనతో చేయాలి
ఇంటికి వచ్చేసరికి రాత్రి అవుతుందని పెళ్లాం బిడ్డలకి చెప్పాల్సి వస్తుంది
-మేము చాలా కష్టపడి పని చేస్తున్నాం -చాలా చాలా చాలా కష్టపడి పని చేస్తున్నారు
నేను చాలా కష్టపడి పని చేస్తున్నాను
నీ బూట్లపై దుమ్ము ఏది? అవి ఇచ్చేసి వేరే బూట్లు తెచ్చుకో
పనిలో ఎక్కువ ఒత్తిడి ఎవరు పడతారు అని పోటీ పెడితే కప్పులన్నీ నీకేలే
తెగ కష్టపడిపోతున్నావని చెప్తున్నావే అల్పాకా ఒంటెల బొచ్చును గొరిగేవాడిలా
నువ్వు కొన్ని రోజులు విశ్రాంతి తీసుకుంటే మేలు
మనోడు చాలా కష్టపడిపోతున్నట్టు ఫీల్ అయిపోతున్నాడు
సెంట్రల్ పార్కుకు మేనేజర్ గా ఉన్నాడు
చాలా ఆలోచనతో పని చేస్తున్నట్టు ఫీల్ అయిపోతున్నాడు
చీకటి పడ్డాక ఇంటికి వస్తానని పెళ్లాం బిడ్డలతో చెప్తాడట
-అవును, మేము చాలా కష్టపడి పని చేస్తున్నాం -చాలా కష్టపడి పని చేస్తున్నాం
ఓవెన్ టిల్లర్మన్, దయచేసి ఎద్దు దగ్గరకు రండి.
ఓ విషయం చెప్పనా, నేను దీనికి రెడీ. నేను ఓవెన్ టిల్లర్మన్ ని.
ఎద్దు స్వారీకి కష్టం స్థాయి ఎంత పెట్టమంటారు?
అత్యంత కష్టమైన స్థాయి.
కానీ మీరు ఒక పనికి ఒప్పుకోవాలి.
నేను ఎనిమిది సెకన్లు ఆ ఎద్దు మీద ఉన్నానంటే,
మీరు నా క్యాంపెయిన్ కోసం సంతకం చేయాలి.
అలాగే, బాసూ.
నా నిక్కర్ చినిగిపోయున్నా ఎద్దుపై ఎక్కాను నా ధైర్యాన్నంతా కూడదీసుకున్నాను
ఎద్దు కొమ్ములను పట్టుకున్నాను
-చాలా చాలా చాలా కష్టపడి పని చేస్తున్నాను -చాలా కష్టపడుతున్నాడు
సెంట్రల్ పార్కుకు మేనేజర్ గా ఉండటమంటే
అబ్బా! నా వీపు, నా పిర్రలు అయిపోయాయిరా నాయనోయ్!
అయ్యో, పిర్రలే కదా నీకు అందం. కానీ నేను… ఇంతకీ, నువ్వు బాగానే ఉన్నావా?
హా, హా. నాకేమీ కాదులే. ఇక ఇంటికి వెళ్దాం పద.
-ఇదుగో. -ఏంటి, మీరు సంతకం చేశారా?
విషయమేంటంటే, ఓవెన్, మేము నీ గురించి చాలా తప్పుగా ఆలోచించాం.
అది భలే ఆకట్టుకుంది, అదే సమయంలో భలే పిచ్చి పని కూడా.
నిన్ను నువ్వు చూసుకొని ఉంటే పడి పడి నవ్వేవాడివి.
-నువ్వు ఓ ఎద్దుపై స్వారీ చేయాలనుకున్నావు. -మేము నిన్ను మిస్ అయ్యాం, ఓవెన్. నిజంగానే.
ఒకప్పుడు నీలో ఉండిన బాదరబందీ లేని అవతారాన్ని చూడటం, అది ఇంకా జోష్ గా, హుషారుగా ఉందని చూడటం చాలా బాగుంది.
ప్రతీ ఏడాది ఈ సమావేశం జరిగినప్పుడే కాకుండా
మనం మరింత తరచుగా కలుసుకుంటూ ఉండాలి.
-నాకు ఓకే. -నేను వచ్చినందుకు,
అలాగే మీరందరూ మళ్లీ కలిసిపోయినందుకు నాకు చాలా ఆనందంగా ఉంది.
ఇది నిజంగా చాలా బాగా గడిచింది.
అవును, చాలా బాగా గడిచింది.
చూడు, నాకు అసలైన బెవ్ కనిపించింది.
-నువ్వు నాతో అబద్ధమాడావు. -నేనెప్పుడు అబద్దమాడాను తల్లీ!
ఏంటి, నన్ను చూసి ఆమె అని అనుకున్నావా? అసలు ఆమెకి, నాకు పోలికలేవైనా ఉన్నాయా?
-ఉన్నట్టున్నాయి. -నాకు కూడా కనిపించాయి.
మిమ్మల్ని కలిసినందుకు సంతోషం.
నీకు ఉద్యోగం రానందుకు బాధగా ఉంది. నేనైతే నిన్ను వెంటనే పనిలోకి తీసుకొని ఉండేవాడిని.
నీకు షో పీసులతో డాన్స్ వేయడం వస్తే ఏంటి, రాకపోతే ఏంటి?
ఈ నగరం, అస్సలు ఆష్కాష్ లాగా లేదు. నేను ఇక్కడ సరిపోను అనుకుంటా.
ఇక్కడ లక్షల సంఖ్యలో ఉద్యోగాలు ఉన్నాయి. నీకు తగినదే నీకు దక్కుతుందిలే.
థ్యాంక్స్.
ఓ విషయం చెప్పనా? ఈ విశాలవంతమైన హోటల్ కి వెళ్దాం.
బ్రాండన్హామ్
మీరు నాతో ఇంత తిరిగినందుకు మీకు కాక్టెయిల్స్ ఇప్పిస్తాను.
-కాక్టెయిల్స్ కోసం ఎక్కడికైనా వస్తా. -హాయ్, రికీ.
గుడ్ ఆఫ్టర్ నూన్, కోల్.
-ఒక్క నిమిషం, వీళ్లకి మీ పేర్లు కూడా తెలుసా? -అది చాలా పెద్ద కథలే.
భవనాల నిర్మాణానికి ఉపయోగించే క్రేన్స్ ని
ఆపరేట్ చేయడం కష్టమంటారా?
లయోనెల్, చాలా నెలల కిందే నా సెలవులను ఆమోదించారు కదా.
మన్నించాలి, ఎందుకంటే శాపర్స్టీన్ వారి వివాహం, గత్రీ వారి పెద్ద మనిషి ఫంక్షన్,
ఇంకా వాలంకోర్ట్ వారి శ్రీమంతం ఫంక్షన్ ఉన్నాయి, నువ్వు సెలవులపై వెళ్తే పని ఎవరు చేస్తారు.
కానీ నేను మాత్రం వాటికి ఉండలేను,
ఎందుకంటే, జమైకాకు వెళ్లాలని నాకెప్పటి నుంచో ఉంది కనుక, నేను అక్కడికి వెళ్లి తీరతాను.
-అబ్బా. -మీరు దిక్కుతోచని స్థితిలో ఉన్నట్టున్నారు.
మా బెస్ట్ సర్వర్ అతనే, ఇప్పుడు అతను మానేశాడు, పైగా ఆర్డర్ బుక్ కూడా తీసుకెళ్లిపోయాడు,
ఇప్పుడు ఈ డ్రింక్స్ ఎవరికి ఇవ్వాలో ఏమో.
అక్కడ ఉన్న వాళ్లకి మార్టీనీలు, మూడవ టేబుల్ వాళ్లకి ఎక్స్ ట్రా ఆలివ్స్.
ఆ బూత్ లో ఉన్న వ్యక్తికి రా స్కాచ్ ఇవ్వాలి,
ఆ మూలన ఉన్న బూత్ లో ఉండేవాళ్లకి రెండు లార్జులు,
-ఇంకా రెండు నిమ్మ దబ్బల గిమ్లెట్ డ్రింక్ ఇవ్వాలి. -వావ్. నువ్వు సూపర్.
ఒకసారి వెయిట్రెస్ అయ్యాక ఇవన్నీ మర్చిపోలేం కదా.
ఈ పక్కనున్న వ్యక్తికి మీరు బిల్ ఇవ్వకపోతే అతను కట్టకుండానే వెళ్లిపోతాడు.
ఇంకా ఈ కస్టమరుకు ఉద్యోగం కావాలి.
-అయితే సర్వ్ చేసి చూపించు. -ఏంటి, నిజంగా? ఇప్పుడా?
అయ్య బాబోయ్. అలాగే. మంచిది.
-సారీ, అది జాస్పర్ కంపు కొడుతూ ఉంటుంది. -టూనా చేప, ఇంకా కొలోన్ సెంట్?
-అదరగొట్టేయ్, పిన్నీ. -బై బర్తే, టాలెంటే ఉంది నీకు.
ఏంటి? బ్రాండన్హామ్ లో ఏబీకి ఉద్యోగం వస్తుందా? ఎవరికి తెలుసు?
తర్వాతి ఎపిసోడ్ లో తెలుసుకుందాం. అబ్బా, మీకు తెలిసిపోయే ఉంటుంది కదా! తనకి ఉద్యోగం వచ్చేసింది.
నా పార్కులో 18,000 చెట్లు ఉన్నాయి అంటే 18,000 ఆకుల కుప్పలు ఉన్నాయి
వేసవి వచ్చిందంటే నా ఒళ్లంతా చెమటే
అయిదు కోట్ల మంది పార్కును చూడటానికి వస్తారు మహానగర వాసుల ఆయువు పట్టు ఇది
-ఎందరో నా మీద ఆధారపడి ఉన్నారు -ఎందరో నా మీద ఆధారపడి ఉన్నారు
-చాలా చాలా చాలా కష్టపడి పని చేస్తున్నాను -చాలా కష్టపడి పని చేస్తున్నాడు
సెంట్రల్ పార్కుకు మేనేజర్ గా ఉండటమంటే
-పని పని పని ఆలోచనతో చేయాలి -చాలా ఆలోచనతో చేయాలి
ఇంటికి వచ్చేసరికి రాత్రి అవుతుందని పెళ్లాం బిడ్డలకి చెప్పాల్సి వస్తుంది
-అవును, మేము చాలా -చాలా
-చాలా కష్టపడి పని చేస్తున్నాం -చాలా చాలా కష్టపడి పని చేస్తున్నాడు
-చాలా చాలా చాలా కష్టపడి పని చేస్తున్నాను -చాలా చాలా కష్టపడి పని చేస్తున్నాడు
సబ్ టైటిళ్లను అనువదించినది: రాంప్రసాద్